Reese Witherspoon

Laura Jeanne Reese Witherspoon (s. 22. maaliskuuta 1976 New Orleans, Louisiana) on yhdys­valtalainen Oscar-palkittu näyttelijä ja tuottaja.

Witherspoon on uransa aikana palkittu Oscarilla, Golden Globella, Baftalla, Prime­time Emmyllä sekä Screen Actors Guild -palkinnolla. Vuonna 2010 hän sai tähden Hollywood Walk of Famelle.

 Varhainen elämä 

New Orleansissa syntynyt Wither­spoon asui ensimmäiset neljä vuottaan Saksassa, jossa hänen kirurgi-isänsä oli komennuksella Yhdys­valtain armeijan palveluksessa. Palattuaan Amerikkaan Wither­spoon vietti lapsuutensa Tennesseen Nashvillessä.

 Ura 

Witherspoon koe-esiintyi ensimmäiseen elo­kuvaansa Vain kuu kuulee vuonna 1991. Samana vuonna 15-vuotias Witherspoon sai toisen roolinsa televisio­elo­kuvasta Askel elämään. Vuonna 1996 hän esiintyi elo­kuvassa Hiipivää kauhua.

Witherspoonin läpi­murto­elo­kuvana on Blondin kosto (2001). Sweet Home Alabamassa vuonna 2002 hän näytteli pää­roolissa nuorta muoti­suunnittelijaa. Vuonna 2003 Wither­spoon esiintyi Blondin kosto 2 -elo­kuvassa. Vuoden 2005 elo­kuvassa Walk the Line hän esitti laulaja Johnny Cashin laula­javaimoa June Carter Cashia. Hän voitti roolistaan parhaan nais­pää­osan Oscarin sekä Golden Globen, Baftan ja SAG-palkinnon. Wither­spoon ääninäytteli Simpsonit-sarjassa. Hän näytteli televisiosarjassa Frendit Jennifer Anistonin roolihahmon Rachelin siskoa.

pienois|pysty|Reese Wither­spoon vuonna 2012.
Vuonna 2014 Wither­spoon tuotti jännitys­elo­kuvan Gone Girl. Vuonna 2016 hän näytteli mini­sarjassa Big Little Lies. Hänet palkittiin sarjasta Prime­time Emmyllä tuottajana.

Vuonna 2018 ilmoitettiin, että Blondin kosto -elo­kuva­sarja saisi kolmannen elo­kuvan, jossa Wither­spoon näyttelee pää­osaa. Blondin kosto 3 saisi ensi-iltansa ystävänpäivänä vuonna 2020.

 Yksityiselämä 

Witherspoon tapasi näyttelijä Ryan Phillippen 21-vuotissyntymäpäivillään maaliskuussa 1997. He kihlautuivat joulukuussa 1998 ja avioituivat 5. kesäkuuta 1999. Heillä on kaksi yhteistä lasta: vuonna 1999 syntynyt tytär ja vuonna 2003 syntynyt poika. Witherspoon ja Phillippe ilmoittivat erostaan 30. lokakuuta 2006 ja Witherspoon haki avioeroa 8. marraskuuta 2006 vedoten sovittamattomiin erimielisyyksiin.

Witherspoon avioitui maalis­kuussa 2011 näyttelijöiden agenttina työskentelevän Jim Tothin kanssa. Heillä on vuonna 2012 syntynyt poika. Maaliskuussa 2023 Witherspoon ja Toth ilmoittivat erostaan 11 vuoden avioliiton jälkeen.

 Filmografia 

 Elokuvat Vuosi Nimi Rooli 1991  Vain kuu kuulee   Danielle ”Dani” Trant 1993  Matka aavikon halki   Nonnie Parker Isäni, ystäväni   Karen Morris 1994  S.F.W.  Wendy Pfister 1996  Hiipivää kauhua   Nicole Walker Rankka pakomatka   Vanessa Lutz 1998  Twi­light  Mel Ames Overnight Delivery  Ivy Miller Pleasantville – Onnellisten kaupunki  Jennifer / Mary Sue Parker 1999  Helvetillinen suunnitelma    Lissa Julmia aikeita  Annette Har­grove Vaalit   Tracy Flick 2000  Little Nicky  Holly Amerikan psyko  Evelyn Williams 2001  Blondin kosto  Elle Woods Joutsen­laulu  Serena  2002  Tärkeintä on olla aito  Cecily Cardew Sweet Home Alabama  Melanie Smooter 2003  Blondin kosto 2  Elle Woods 2004  Turhuuden turuilla  Becky Sharp 2005  Jospa se vain olisi totta  Eliza­beth Master­son Walk the Line  June Carter Cash 2007  Penelope  Annie Rendition – poikkeuksellinen luovutus  Isabella Fields El-Ibrahimi 2009  Neljä joulua yhdessä päivässä  Kate Möröt vastaan muukalaiset  Susan Murphy / Ginormica  2010  How Do You Know  Lisa Jorgen­son 2011  Vettä elefanteille  Marlena Rosen­bluth 2012  Keinoja kaihtamatta   Lauren Scott Mud  Juniper 2013  Devil’s Knot  Pamela Hobbs 2014  The Good Lie  Carrie Davis Inherent Vice  Penny Kim­ball Wild – Villi vaellus  Cheryl Strayed 2015  Hot Pursuit  Rose Cooper 2016  Sing  Rosita  2017  Home Again – Rakkaus muuttaa taloon  Alice Kinney 2018  Hyppy ajassa  rouva Whatsit 2021  Sing 2  Rosita  Televisioelokuvat 1991  Askel elämään   Ellie Perkins 1992  Oikeus elämään    Cassie Robbins

 Televisio Vuosi Sarja Rooli Huomioita 1993  Paluu vaarojen maahan    Ferris Dunnigan  minisarja 2000  Kukkulan kuningas  Debbie   ”Hanky Panky”  ”High Anxiety” Frendit  Jill Green  ”The One with Rachel’s Sister”  ”The One Where Chandler Can’t Cry” 2001  Saturday Night Live  juontaja / useita  ”Reese Wither­spoon / Alicia Keys” 2002  Simpsonit  Greta Wolf­castle   ”The Bart Wants What It Wants” 2015  Saturday Night Live  juontaja / useita  ”Reese Wither­spoon / Florence and the Machine” The Muppets  omana itsenään  ”Walk the Swine” 2017  The Mindy Project  ”Girl Gone Wild” Big Little Lies  Madeline Martha Mac­kenzie  14

 Lähteet 

 Aiheesta muualla 

Luokka:Yhdysvaltalaiset elokuvanäyttelijät
Luokka:Yhdysvaltalaiset elokuvatuottajat
Luokka:Parhaan naispääosan Oscar-palkinnon saajat
Luokka:Golden Globe -palkinnon saajat
Luokka:BAFTA-palkinnon saajat
Luokka:SAG-palkinnon saajat
Luokka:Primetime Emmy -palkinnon saajat
Luokka:Vuonna 1976 syntyneet
Luokka:Elävät henkilöt
Luokka:Seulonnan keskeiset artikkelit